pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมงาน OTOP Midyear 2023 ที่สุดแห่งภูมิปัญญารังสรรค์จากการพัฒนา เพิ่มมูลค่าเศรษฐกิจไทย ตามนโยบายส่งเสริม Soft Power ของรัฐบาล
วันพุธที่ 27 กันยายน 2566
27/09/2566
นายกรัฐมนตรีเยี่ยมชมงาน OTOP Midyear 2023 ที่สุดแห่งภูมิปัญญารังสรรค์จากการพัฒนา เพิ่มมูลค่าเศรษฐกิจไทย ตามนโยบายส่งเสริม Soft Power ของรัฐบาล
นายกรัฐมนตรีเยี่ยมชมงาน OTOP Midyear 2023 ที่สุดแห่งภูมิปัญญารังสรรค์จากการพัฒนา เพิ่มมูลค่าเศรษฐกิจไทย ตามนโยบายส่งเสริม Soft Power ของรัฐบาล
วันนี้ (27 ก.ย. 66) เวลา 09.30 น. ณ อาคารชาเลนเจอร์ 2-3 ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เยี่ยมชมงาน OTOP Midyear 2023 ซึ่งกระทรวงมหาดไทยจัดขึ้นระหว่างวันที่ 23 กันยายน - 1 ตุลาคม 2566 ภายใต้แนวคิด ที่สุดแห่งภูมิปัญญารังสรรค์จากการพัฒนา เพิ่มมูลค่าเศรษฐกิจไทย ตามนโยบายส่งเสริม Soft Power ของรัฐบาล ซึ่งผลิตภัณฑ์ OTOP เป็นหนึ่งในต้นทุนของพลังทางวัฒนธรรมและเศรษฐกิจไทย โดยมีนายชาดา ไทยเศรษฐ์ รัฐมนตรีช่วยว่าการกระทรวงมหาดไทย นายอรรษิษฐ์ สัมพันธรัตน์ อธิบดีกรมการพัฒนาชุมชน นําเยี่ยมชม นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
เมื่อนายกรัฐมนตรีเดินทางถึงบริเวณงาน OTOP Midyear 2023 ถวายความเคารพพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมเยี่ยมชมนิทรรศการพระราชกรณียกิจพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี “พระราชกรณียกิจด้านการสืบสาน รักษาและต่อยอดโครงการอันเนื่องมาจากพระราชดําริพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร”
จากนั้น ได้เดินเยี่ยมชมการแสดงสินค้าและผลิตภัณฑ์ต่าง ๆ ภายในงาน เช่น ผ้าไทยใส่ให้สนุก First Lady (ผลิตภัณฑ์ผ้า) รวมทั้งชมศิลปิน OTOP สาธิตการทอผ้า การทําเปลือกไข่วิจิตรศิลป์และการทําเบญจรงค์ ตลอดจนชมกิจกรรม OTOP ที่กรมการพัฒนาชุมชนดําเนินการส่งเสริมและพัฒนา เช่น ร้านพึ่งพาโดยมูลนิธิอาสาเพื่อนพึ่ง (ภาฯ) ยามยาก สภากาชาดไทย OTOP Online OTOP ขึ้นเครื่อง OTOP Premium Young OTOP ผลิตภัณฑ์ OTOP ประเภทผ้า เครื่องประดับ ของใช้และสมุนไพร และ OTOP ชวนชิม เป็นต้น
ทั้งนี้ ระหว่างนายกรัฐมนตรีเยี่ยมชมสินค้าและผลิตภัณฑ์สินค้า OTOP ต่าง ๆ ภายในงาน ได้เยี่ยมชมผลิตภัณฑ์ผ้าชาวเขา ได้ทดลองเทคนิคการเขียนเทียนลงบนผ้าใยกัญชง โดยเขียนชื่อและนามสกุลของนายกรัฐมนตรีลงบนผ้าดังกล่าวด้วย
สําหรับกิจกรรมภายในงาน OTOP Midyear 2023 ประกอบด้วย 1) โซนนิทรรศการเฉลิมพระเกียรติพระบาทสมเด็จพระเจ้าอยู่หัว 2) โซนแสดงและจําหน่ายผลิตภัณฑ์โอทอปกว่า 1,200 บูธ 3) โซน OTOP ชวนชิมมากกว่า 160 ร้านค้าทั่วประเทศ 4) โซน OTOP Trader ประเทศไทย และ OTOP Trader จังหวัด ได้แก่ โซนท่องเที่ยวชุมชน OTOP นวัตวิถี และผลิตภัณฑ์ในชุมชน OTOP นวัตวิถี เป็นการจัดแสดงความสําเร็จในชุมชน OTOP นวัตวิถี และผลิตภัณฑ์ของชุมชน OTOP ศิลปิน จัดแสดงและจําหน่ายผลิตภัณฑ์จากศิลปินโอทอปที่อนุรักษ์และสืบทอดไว้ซึ่งภูมิปัญญาของคนไทยจากรุ่นสู่รุ่น ถ่ายทอดออกมาเป็นผลิตภัณฑ์ที่ทรงคุณค่า โซนผ้าไทยใส่ให้สนุกที่จัดแสดงผ้าประเภทต่าง ๆ ที่มีอัตลักษณ์และเอกลักษณ์ของแต่ละจังหวัด รวมถึงการจําหน่ายผลิตภัณฑ์ประเภทผ้าที่มีดีไซน์ทันสมัยเหมาะกับคนทุกเพศ ทุกวัย และการจัดแสดงนิทรรศการเส้นไหมและจําหน่ายเส้นไหม รวมถึงกิจกรรมส่งเสริมการขายและกิจกรรมจากดาราศิลปินมากมาย
รัฐบาลไทย-ข่าวทำเนียบรัฐบาล-“วราวุธ” รมว.พม. สั่ง กรมกิจการเด็กฯ เร่งสำรวจข้อมูล เตรียมของบเพิ่มค่าอาหาร เด็ก เยาวชน ในสถานรองรับ
วันพุธที่ 27 กันยายน 2566
“วราวุธ” รมว.พม. สั่ง กรมกิจการเด็กฯ เร่งสํารวจข้อมูล เตรียมของบเพิ่มค่าอาหาร เด็ก เยาวชน ในสถานรองรับ
“วราวุธ” รมว.พม. สั่ง กรมกิจการเด็กฯ เร่งสํารวจข้อมูล เตรียมของบเพิ่มค่าอาหาร เด็ก เยาวชน ในสถานรองรับ
วันนี้ (27 ก.ย. 66) นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงการผลักดันการปรับเพิ่มงบประมาณค่าอาหารสําหรับเด็กและเยาวชนในสถานรองรับเด็ก สังกัดกรมกิจการเด็กและเยาวชน (ดย.) ว่า ขณะนี้ มีสถานรองรับเด็ก จํานวน 31 แห่งทั่วประเทศ ที่ดูแลคุ้มครองเด็กและเยาวชนตั้งแต่แรกเกิดถึง 18 ปี จํานวนกว่า 5,000 คน แต่ได้รับค่าอาหาร 57 บาทต่อหัวต่อวัน ซึ่งเมื่อเฉลี่ยอาหารสามมื้อแล้ว จะอยู่ที่มื้อละเพียง 19 บาทเท่านั้น ถือว่าน้อยที่สุด เมื่อเทียบกับเด็กและเยาวชนที่อยู่ในความดูแลของหน่วยงานอื่นๆ ทั้งที่คุณภาพของอาหารเป็นสิ่งสําคัญต่อพัฒนาการและการเติบโตทั้งร่างกายและจิตใจของเด็ก
ทั้งนี้ จึงคิดว่าเราต้องมานั่งทบทวนกันใหม่ โดยได้มอบหมายให้ ดย. สํารวจสัดส่วนที่เหมาะสม ที่ควรจะปรับเพิ่มค่าอาหารเป็นเท่าไหร่ ซึ่งช่วงวัย 0 - 6 ปีอาจจะรับประทานอาหารในปริมาณไม่มากเมื่อเทียบกับเด็กโต แต่คุณภาพอาหารนับเป็นองค์ประกอบที่มีความสําคัญ ซึ่งเด็กในช่วง 6 ปีแรก นับเป็นช่วงสําคัญของพัฒนาการและการซึมซับสิ่งที่มีประโยชน์เข้าสู่ร่างกาย ขณะที่เด็กโต 6-18 ปี ต้องคํานึงถึงองค์ประกอบของอาหารทั้งปริมาณและคุณภาพ
นายวราวุธ กล่าวเพิ่มเติมว่า ตนได้มอบหมาย ดย. ให้เร่งสํารวจข้อมูล เพื่อผลักดันการปรับเพิ่มค่าอาหาร เป็นหน้าที่ของฝ่ายการเมืองที่ต้องดูแลและทําอย่างไรให้เด็กและเยาวชนที่อยู่ในความดูแลของกระทรวง พม. ได้รับอาหารที่มีคุณภาพ ต้องช่วยให้เขาเติบโตในสังคมทั้งร่างกายและจิตใจที่แข็งแรง ซึ่งที่ผ่านมา บางหน่วยงาน เช่น หน่วยงานที่ดูแลผู้ต้องขัง สถานพินิจ นักเรียนทหาร เด็กนักเรียนสังกัดกระทรวงศึกษาธิการ ยังได้ปรับงบประมาณค่าอาหารเพิ่มขึ้น แต่ของเด็กและเยาวชนในสถานรองรับของ ดย. ยังไม่เคยได้ปรับค่าอาหารเพิ่มขึ้นมานานแล้ว อย่างไรก็ตาม เรื่องนี้อาจจะไม่ทันงบประมาณปี 2567 แต่จะเร่งดําเนินการให้เร็วที่สุดเพื่อให้ทันเวลาในงบประมาณปี 2568
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-กรมธนารักษ์จับมือกรมชลประทานแก้ไขปัญหาการบุกรุกที่ราชพัสดุที่อยู่ในความครอบครองของกรมชลประทาน
วันพุธที่ 27 กันยายน 2566
27/09/2566
กรมธนารักษ์จับมือกรมชลประทานแก้ไขปัญหาการบุกรุกที่ราชพัสดุที่อยู่ในความครอบครองของกรมชลประทาน
วันนี้ (27 กันยายน 2566) ณ กรมธนารักษ์ นายจําเริญ โพธิยอด อธิบดีกรมธนารักษ์ และนายประพิศ จันทร์มา อธิบดีกรมชลประทาน ร่วมลงนามบันทึกข้อตกลงความร่วมมือการบริหารจัดการและการแก้ไขปัญหาการบุกรุกที่ราชพัสดุที่อยู่ในความครอบครองของกรมชลประทาน
นายจําเริญ โพธิยอด อธิบดีกรมธนารักษ์ เปิดเผยว่า ภายใต้บันทึกข้อตกลงดังกล่าว กรมธนารักษ์และกรมชลประทานจะร่วมมือกันเพื่อการบูรณาการประสานความร่วมมือกําหนดแนวทางการบริหารจัดการและการแก้ไขปัญหาการบุกรุกที่ราชพัสดุที่อยู่ในความครอบครองของกรมชลประทานหลักการ คือ ใช้ประโยชน์ในราชการของกรมชลประทานและนํากฎหมายว่าด้วยที่ราชพัสดุมาผ่อนปรนให้ราษฎรสามารถอาศัยทํากินได้ในพื้นที่ที่กรมชลประทานเห็นชอบ โดยการกําหนดพื้นที่การใช้ประโยชน์ที่ดิน (Zoning) แบ่งออกจํานวน 3 โซน ดังนี้
โซนที่ 1 พื้นที่เพื่อการชลประทานเป็นหลัก
โซนที่ 2 พื้นที่ผ่อนปรน กรมชลประทานยังคงสงวนไว้ใช้ประโยชน์ในการชลประทานแต่ขณะนี้ยังไม่มีแผนการใช้ประโยชน์ที่ดินที่ชัดเจนและเห็นชอบร่วมกันให้มีการยินยอมผ่อนปรนให้สามารถนําที่ดินมาจัดให้ราษฎรเช่าเป็นการชั่วคราวภายใต้เงื่อนไขการใช้ประโยชน์ที่ดิน และระยะเวลาการเช่าที่ทางราชการกําหนด
โซนที่ 3 พื้นที่ที่ไม่ได้ใช้ประโยชน์ กรณีกรมชลประทานไม่ประสงค์สงวนไว้ใช้ประโยชน์ในการชลประทานอีกต่อไป เนื่องจากหมดความจําเป็นหรือเคยใช้ประโยชน์แต่ต่อมาเลิกใช้ประโยชน์แล้ว ยินยอมส่งคืนให้กรมธนารักษ์นํามาบริหารจัดการตามกฎหมายว่าด้วยที่ราชพัสดุ รวมถึงการบูรณาการ เรื่อง การจัดทําข้อมูลด้านทะเบียนที่ราชพัสดุและข้อมูลการบุกรุกที่ราชพัสดุโดยบันทึกข้อตกลงความร่วมมือฉบับนี้จะเป็นแนวทางการปฏิบัติงานให้กับเจ้าหน้าที่ผู้ปฏิบัติงานของทั้งสองหน่วยงานในการทํางานร่วมกันต่อไป โดยในการดําเนินการจังหวัดเจ้าของพื้นที่จะแต่งตั้งคณะทํางานระดับจังหวัดขึ้นมาคณะหนึ่ง เพื่อให้คําปรึกษาและข้อเสนอแนะในการแก้ไขปัญหาในระดับพื้นที่
นายจําเริญกล่าวในตอนท้ายว่า สําหรับการลงนามบันทึกความร่วมมือของทั้งสองหน่วยงานในครั้งนี้ได้ตกลงร่วมกันในการบูรณาการความร่วมมือดําเนินการบริหารจัดการและการแก้ไขปัญหาการบุกรุกที่ราชพัสดุที่อยู่ในความครอบครองของกรมชลประทาน ในพื้นที่โครงการนําร่อง จํานวน 6 จังหวัด ประกอบด้วย เชียงใหม่ เชียงราย นครปฐม เพชรบุรี สุรินทร์ และนครนายก สําหรับพื้นที่จังหวัดอื่น ๆ ให้สํานักงานธนารักษ์พื้นที่และหน่วยงานกรมชลประทานที่รับผิดชอบในพื้นที่นั้นสามารถดําเนินการบริหารจัดการและการแก้ไขปัญหาการบุกรุกที่ราชพัสดุตามแนวทางและมาตรการที่กรมธนารักษ์และกรมชลประทานได้ตกลงร่วมกันตามบันทึกข้อตกลงความร่วมมือฉบับนี้ได้ด้วยเช่นกัน
รัฐบาลไทย-ข่าวทำเนียบรัฐบาล-ปลัด สธ. เผย สถานการณ์น้ำท่วมล่าสุด สถานบริการได้รับผลกระทบ 1 แห่ง แต่ยังเปิดให้บริการได้ปกติ
วันจันทร์ที่ 11 กันยายน 2566
ปลัด สธ. เผย สถานการณ์น้ําท่วมล่าสุด สถานบริการได้รับผลกระทบ 1 แห่ง แต่ยังเปิดให้บริการได้ปกติ
ปลัดกระทรวงสาธารณสุข เผย สถานบริการในสังกัดได้รับผลกระทบจากน้ําท่วม 1 แห่ง แต่ยังสามารถเปิดให้บริการได้ตามปกติ กําชับสถานบริการในพื้นที่เสี่ยงติดตามสถานการณ์น้ําท่วมฉับพลัน น้ําป่าไหลหลาก เน้นป้องกันอาคารสถานที่ ยกสูง เคลื่อนย้ายครุภัณฑ์ไว้ที่ปลอดภัย
ปลัดกระทรวงสาธารณสุข เผย สถานบริการในสังกัดได้รับผลกระทบจากน้ําท่วม 1 แห่ง แต่ยังสามารถเปิดให้บริการได้ตามปกติ กําชับสถานบริการในพื้นที่เสี่ยงติดตามสถานการณ์น้ําท่วมฉับพลัน น้ําป่าไหลหลาก เน้นป้องกันอาคารสถานที่ ยกสูง เคลื่อนย้ายครุภัณฑ์ไว้ที่ปลอดภัย พร้อมเฝ้าระวังผลกระทบด้านโรคและภัยสุขภาพ และเตรียมการจัดบริการทางการแพทย์ ให้เพียงพอต่อการให้บริการ
วันนี้ (11 กันยายน 2566) ที่สํานักงานปลัดกระทรวงสาธารณสุข นายแพทย์โอกาส การย์กวินพงศ์ ปลัดกระทรวงสาธารณสุข กล่าวถึงสถานการณ์น้ําท่วมว่า ได้รับรายงานว่าช่วงวันที่ 9 – 11 กันยายน 2566 มีร่องมรสุมพาดผ่านภาคเหนือตอนบนและภาคตะวันออกเฉียงเหนือตอนบน ขณะที่มรสุมตะวันตกเฉียงใต้ที่พัดปกคลุมทะเลอันดามันภาคกลาง ภาคตะวันออก ภาคใต้และอ่าวไทย เริ่มมีกําลังแรงขึ้น ทําให้เกิดน้ําท่วมฉับพลัน น้ําป่าไหลหลาก และน้ําเอ่อล้นตลิ่ง ส่งผลให้มีพื้นที่ได้รับผลกระทบจํานวน 10 จังหวัด ได้แก่ แม่ฮ่องสอน พิษณุโลก เชียงราย เพชรบูรณ์ เชียงใหม่ น่าน อุดรธานี ร้อยเอ็ด ปราจีนบุรี และสตูล ประชาชนได้รับผลกระทบ 3,501 ครัวเรือน โดยสถานบริการสาธารณสุขได้รับผลกระทบ จํานวน 1 แห่ง ได้แก่ โรงพยาบาลส่งเสริมสุขภาพตําบลบ้านห้วยผา อําเภอเมือง จังหวัดแม่ฮ่องสอน น้ําท่วมระบบประปาและรั้วกั้นพังเสียหาย แต่ยังคงเปิดให้บริการประชาชนได้ตามปกติ
นายแพทย์โอกาส กล่าวต่อว่า ได้กําชับให้สถานบริการในพื้นที่เสี่ยงเฝ้าระวังติดตามสถานการณ์ และผลกระทบด้านโรคและภัยสุขภาพที่อาจจะเกิดขึ้น รวมถึงเตรียมพร้อมอาคารสถานที่และครุภัณฑ์ในจุดที่มีความเสี่ยงจะได้รับผลกระทบ โดยเน้นการป้องกันอาคารสถานที่ ยกสูง/เคลื่อนย้ายครุภัณฑ์ต่างๆ และเตรียมการจัดบริการทางการแพทย์ ทั้งการจัดหาสถานที่สํารองหรือจัดตั้งโรงพยาบาลสนามเมื่อจําเป็น สํารองยา เวชภัณฑ์ อุปกรณ์ทางการแพทย์ให้เพียงพอต่อการให้บริการ สําหรับประชาชนที่อาศัยในพื้นที่เสี่ยงอุทกภัย ขอให้ติดตามสถานการณ์และข้อมูลจากทางราชการอย่างใกล้ชิด ระวังอันตรายจากฝนตกหนักและฝนตกสะสมที่อาจทําให้เกิดน้ําท่วมฉับพลันและน้ําป่าไหลหลาก รวมถึงระมัดระวังอุบัติเหตุที่อาจเกิดขึ้นจากการจมน้ํา ไฟดูด หากได้รับบาดเจ็บหรือเจ็บป่วยฉุกเฉิน สามารถโทรขอความช่วยเหลือได้ที่หมายเลข 1669 ตลอด 24 ชั่วโมง
******************************* 11 กันยายน 2566
รัฐบาลไทย-ข่าวทำเนียบรัฐบาล-เตรียมรับฤดูแล้ง ! เร่งเก็บน้ำสำรอง ส่งเสริมการปลูกพืชใช้น้ำน้อย
วันจันทร์ที่ 11 กันยายน 2566
เตรียมรับฤดูแล้ง ! เร่งเก็บน้ําสํารอง ส่งเสริมการปลูกพืชใช้น้ําน้อย
.....
กรมชลประทาน เผยข้อมูลอ่างเก็บน้ําขนาดใหญ่และขนาดกลางทั่วประเทศ มีน้ํารวมประมาณ 42,646 ล้าน ลบ.ม. น้อยกว่าปีที่แล้ว 6,450 ล้าน ลบ.ม. เฉพาะ 4 เขื่อนหลักลุ่มน้ําเจ้าพระยา น้ํารวมกันประมาณ 10,188 ล้าน ลบ.ม. น้อยกว่าปีที่แล้ว 3,342 ล้าน ลบ.ม. จึงมอบหมายทุกโครงการชลประทานติดตามสถานการณ์น้ําอย่างใกล้ชิด เร่งเก็บกักน้ําและสํารองไว้ใช้ในช่วงฤดูแล้งหน้าที่กําลังจะมาถึงในอีกไม่กี่เดือน
.
แนวทางปฏิบัติเพื่อรับมือสถานการณ์เอลนีโญที่แนวโน้มยาวนานถึงปีหน้า คือ จัดสรรน้ําตามลําดับความสําคัญที่คณะกรรมการลุ่มน้ํากําหนดอย่างรอบคอบและรัดกุม ควบคุมการเพาะปลูกข้าวนาปีต่อเนื่อง โดยสร้างการรับรู้และขอความร่วมมืองดปลูกข้าวนาปีต่อเนื่อง ซึ่งได้ทําหนังสือถึง 22 จังหวัดแล้ว และเพิ่มประสิทธิภาพการใช้น้ํา เช่น ส่งเสริมการปลูกพืชใช้น้ําน้อย รณรงค์ให้ทุกภาคส่วนใช้น้ําอย่างประหยัด
.
มาตรการช่วยเหลือเกษตรกร ได้ดําเนินโครงการจ้างแรงงานชลประทาน เป้าหมาย 90,000 คน และช่วยเหลือภัยแล้ง เช่น สูบน้ํา จัดหาแหล่งน้ําสํารอง ขุดลอกเพิ่มปริมาณน้ําเก็บกัก โดยสั่งให้โครงการชลประทานทั่วประเทศ สํารวจแหล่งน้ําสํารองของแต่ละพื้นที่ เพื่อเพิ่มปริมาณน้ําเก็บกักให้มากที่สุด พร้อมทั้งเตรียมเครื่องจักร เครื่องมือ เครื่องสูบน้ํา และรถบรรทุกน้ํา ที่จะเข้าไปช่วยเหลือประชาชนได้อย่างทันท่วงที
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-จัด 6 ลำดับ “ทายาทโดยธรรม” ที่มีสิทธิรับมรดกตามกฎหมาย
วันจันทร์ที่ 11 กันยายน 2566
จัด 6 ลําดับ “ทายาทโดยธรรม” ที่มีสิทธิรับมรดกตามกฎหมาย
.....
กระทรวงยุติธรรม เผยข้อมูลทางกฎหมายว่า “เมื่อบุคคลใดตาย” ไม่ว่าการตายนั้น จะตายโดยธรรมชาติหรือตายโดยผลของกฎหมาย (สาบสูญ) มรดกของบุคคลนั้น “จะตกทอดแก่ทายาท”
.
โดยกองมรดกนั้น ได้แก่ ทรัพย์สินทุกชนิดที่ผู้ตาย “มีอยู่ก่อน” ถึงแก่ความตาย ตลอดจนทั้งสิทธิ หน้าที่และความรับผิดอื่น ๆ ที่ผู้ตายมีอยู่ก่อนถึงแก่ความตายด้วยเช่นกัน
.
“เว้นแต่” สิทธิหน้าที่และความรับผิดนั้น จะเป็นการเฉพาะตัวของผู้ตายโดยแท้ เช่น ความรับผิดทางอาญา หรือความเป็นนายจ้างลูกจ้าง เป็นต้น
.
ส่วนทายาทผู้รับมรดก ตามประมวลกฎหมายแพ่งและพาณิชย์ มาตรา 1629 กําหนดว่า “ทายาทโดยธรรมมี 6 ลําดับ”
.
แบ่งตามลําดับชั้น ดังนี้:
• ผู้สืบสันดาน คือ บุตรโดยชอบด้วยกฎหมาย บุตรนอกกฎหมายที่บิดารับรองแล้ว และบุตรบุญธรรม
• บิดามารดา ในกรณีของบิดาเฉพาะ "บิดาที่ชอบด้วยกฎหมายเท่านั้น” ที่มีสิทธิรับมรดก
• พี่น้องร่วมบิดามารดาเดียวกัน
• พี่น้องร่วมแต่บิดาหรือมารดาเดียวกัน หรือที่มักเรียกว่า “พี่น้องต่างพ่อหรือต่างแม่”
• ปู่ ย่า ตา ยาย
• ลุง ป้า น้า อา
.
สําหรับ “คู่สมรสที่ยังมีชีวิตอยู่” ก็เป็นทายาทโดยธรรมเช่นเดียวกัน โดยลําดับและส่วนแบ่งของคู่สมรส ให้เป็นไปตามมาตรา 1635
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ขยายพื้นที่ตรวจโรคพันธุกรรมเมตาบอลิกแก่เด็กไทยแรกเกิดครอบคลุมทั่วประเทศ
วันจันทร์ที่ 11 กันยายน 2566
11/09/2566
ขยายพื้นที่ตรวจโรคพันธุกรรมเมตาบอลิกแก่เด็กไทยแรกเกิดครอบคลุมทั่วประเทศ
วันจันทร์ที่ 4 กันยายน 2566
ต่อจากนี้ไป ขอเชิญรับฟังไทยคู่ฟ้า
กระทรวงสาธารณสุข ขยายพื้นที่ตรวจคัดกรองโรคพันธุกรรมเมตาบอลิก ด้วยเครื่อง Tandem Mass
Spectrometry ที่สามารถตรวจคัดกรองโรคได้มากถึง 40 โรค ซึ่งเป็นโรคหายากถึง 24 โรค
แก่เด็กไทยแรกเกิดทุกคนให้ครอบคลุมทั้ง 13 เขตสุขภาพทั่วประเทศ
โดยทารกจะได้รับการตรวจครั้งแรกเมื่อมีอายุครบ 48 ชม. หลักเกณฑ์คือ
ทารกที่คลอดปกติหรือมีน้ําหนักมากกว่า 2,500 กรัม จะได้รับการตรวจ 1 ครั้ง ทารกที่คลอดก่อนกําหนด
น้ําหนักตัวน้อย เป็นเด็กแฝด หรือมีอาการป่วยตั้งแต่แรกเกิด จะได้รับการตรวจครั้งที่ 2 เมื่ออายุ 2-3 สัปดาห์
หากผลตรวจพบความผิดปกติจะได้รับการดูแลรักษาอย่างทันท่วงที ช่วยลดการสูญเสียจากโรคที่มีความรุนแรง
ลดความผิดปกติของสมองและลดโอกาสเกิดภาวะแทรกซ้อน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางบก เผยผลการประมูลหมายเลขทะเบียนรถ “หมวดอักษร 1ขข” 301 หมายเลข นำเงินเข้า กปถ. กว่า 61 ล้านบาท
วันจันทร์ที่ 11 กันยายน 2566
กรมการขนส่งทางบก เผยผลการประมูลหมายเลขทะเบียนรถ “หมวดอักษร 1ขข” 301 หมายเลข นําเงินเข้า กปถ. กว่า 61 ล้านบาท
สานต่อเจตนารมณ์ในการส่งเสริมโครงการด้านความปลอดภัยในการใช้รถใช้ถนนและสนับสนุนเป็นค่าอุปกรณ์ช่วยเหลือผู้พิการที่ประสบภัยจากการใช้รถใช้ถนน
กรมการขนส่งทางบก เผยผลการประมูลหมายเลขทะเบียนรถ “หมวดอักษร 1ขข” 301 หมายเลขนําเงินเข้า กปถ. กว่า 61 ล้านบาท สานต่อเจตนารมณ์ในการส่งเสริมโครงการด้านความปลอดภัยในการใช้รถใช้ถนนและสนับสนุนเป็นค่าอุปกรณ์ช่วยเหลือผู้พิการที่ประสบภัยจากการใช้รถใช้ถนน
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) โดยกองทุนเพื่อความปลอดภัยในการใช้รถใช้ถนน (กปถ.) เปิดประมูลหมายเลขทะเบียนรถยนต์ นั่งส่วนบุคคลไม่เกินเจ็ดคน หมวดอักษร 1ขข กรุงเทพมหานคร ภายใต้คอนเซ็ปต์ “ขุมทรัพย์เศรษฐี ของดีมหานคร” เมื่อวันที่ 9 - 10 กันยายน 2566 ณ ห้องประชุมมาตุลี ชั้น 3 อาคารศูนย์นวัตกรรมและเทคโนโลยีการขนส่งทางถนน (GPS) ขบ. โดยการประมูลในครั้งนี้มีประชาชนให้ความสนใจเข้าร่วมประมูลหมายเลขทะเบียนรถเลขสวยทั้ง 301 หมายเลข หมายเลขทะเบียนที่ได้รับความนิยมจากผู้สนใจสูงสุด คือ “1ขข 1111” มีผู้ประมูลร่วมเสนอราคามากที่สุดถึง 147 ครั้ง จนได้ผู้ชนะประมูลในราคา 6,000,000 บาท รองลงมา ได้แก่ หมายเลขทะเบียน “1ขข 9999” ประมูลได้ในราคา 2,830,000 บาท นอกจากนี้ มีหมายเลขทะเบียนที่ได้รับความนิยมมากเช่นกัน อาทิ “1ขข 1” ประมูลได้ในราคา 2,126,111 บาท “1ขข 111” ประมูลได้ในราคา 1,660,555 บาท และ“1ขข 9” ประมูลได้ในราคา 1,170,000 บาท โดยการจัดประมูลทะเบียนรถเลขสวย หมวดอักษร 1ขข กรุงเทพมหานคร ทั้ง 2 วัน สามารถนํารายได้เข้า กปถ. รวมทั้งสิ้น 61,423,897 บาท ทั้งนี้ ผู้ชนะการประมูลจะได้ครอบครองป้ายทะเบียนรถเลขสวยที่มีลวดลายกราฟิกและสามารถโอนเปลี่ยนแปลงกรรมสิทธิ์ให้ผู้อื่นหรือโอนเป็นมรดกได้
ทั้งนี้ ขบ. โดย กปถ. จะนําเงินจากการประมูลทะเบียนรถเลขสวย หมวดอักษร 1ขข สานต่อเจตนารมณ์ในการการสนับสนุนโครงการหรือแผนงานทางด้านความปลอดภัยในการใช้รถใช้ถนนของกรมการขนส่งทางบก ส่งเสริมการศึกษางานวิจัยด้านความปลอดภัยในการใช้รถใช้ถนน และเผยแพร่องค์ความรู้ด้านความปลอดภัยต่อสาธารณชน รวมถึงสานต่อภารกิจในการช่วยเหลือค่าอุปกรณ์สําหรับผู้พิการอันเนื่องมาจากการประสบภัยที่เกิดจากการใช้รถใช้ถนน ประชาชนสามารถติดตามรายละเอียดการประมูลหมายเลขทะเบียนรถเลขสวย ในหมวดอื่น ๆ เพิ่มเติมได้ทาง www.tabienrod.com หรือสํานักงาน กปถ. โทร. 0 2272 5937 หรือสายด่วน ขบ. โทร. 1584 หรือ 0 2271 8888
รัฐบาลไทย-ข่าวทำเนียบรัฐบาล-คลื่นนักลงทุน “กลุ่มอิเล็กทรอนิกส์” จากไต้หวัน ทยอยลงทุนในประเทศไทย
วันจันทร์ที่ 11 กันยายน 2566
คลื่นนักลงทุน “กลุ่มอิเล็กทรอนิกส์” จากไต้หวัน ทยอยลงทุนในประเทศไทย
.....
คณะกรรมการส่งเสริมการลงทุน (บีโอไอ) เผยว่าปัจจุบันนักลงทุน “กลุ่มอิเล็กทรอนิกส์” จากไต้หวัน ทยอยเข้ามาลงทุนในประเทศไทย
.
พบว่าในช่วง 8 เดือน (ม.ค. – ส.ค.) ปี 66 มียอดขอรับการส่งเสริมการลงทุนจากบริษัทไต้หวันในอุตสาหกรรมอิเล็กทรอนิกส์ รวม 20 โครงการ มูลค่าเงินลงทุนกว่า 30,000 ล้านบาท
.
ส่วนโครงการลงทุนจากไต้หวันส่วนใหญ่เป็นกลุ่ม:
• ผู้ผลิตแผ่นวงจรพิมพ์ (Printed Circuit Board: PCB)
• คอมพิวเตอร์พกพา (Notebook)
• อุปกรณ์อิเล็กทรอนิกส์อัจฉริยะที่นําระบบเซ็นเซอร์ Internet of Things (IoT) หรือระบบสมองกลฝังตัว (Embedded System) มาใช้
.
นอกจากนี้ บีโอไอ ได้จักกิจกรรมส่งเสริมการลงทุนจากไต้หวันอย่างต่อเนื่อง และประสานงานนําสมาชิกสมาคมผู้ผลิต PCB รายใหญ่จากไต้หวัน เดินทางสํารวจพื้นที่ เพื่อวางแผนการลงทุนในประเทศไทยอย่างเร่งด่วนในช่วงไตรมาสที่ 2 ที่ผ่านมา ทําให้มีบริษัท PCB จากไต้หวัน “ทยอยเข้ามาลงทุน” ในประเทศไทยเพิ่มขึ้น
.
อ่านเพิ่มเติม คลิกhttps://www.thaigov.go.th/news/contents/details/71975
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การรถไฟแห่งประเทศไทย แจ้งปรับให้บริการเดินรถ ขบวนรถดีเซลรางชานเมือง (Feeder)
วันจันทร์ที่ 11 กันยายน 2566
การรถไฟแห่งประเทศไทย แจ้งปรับให้บริการเดินรถ ขบวนรถดีเซลรางชานเมือง (Feeder)
เส้นทางสายใต้ ธนบุรี – นครปฐม ให้สอดคล้องต่อสถานการณ์เดินทาง เริ่ม 15 กันยายน นี้
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า ตามที่ รฟท. ได้เปิดให้บริการขบวนรถดีเซลรางชานเมือง (Feeder) ในเส้นทางสายใต้ ระหว่างสถานีธนบุรี – นครปฐม – ธนบุรี จํานวน 20 ขบวน (ไป-กลับ)/ต่อวัน เพื่ออํานวยความสะดวกเชื่อมต่อการเดินทางกับขบวนรถไฟชานเมืองสายสีแดงบางซื่อ – ตลิ่งชัน และระบบคมนาคมขนส่งอื่น ในพื้นที่ปริมณฑลถึงกรุงเทพฯ เมื่อวันที่ 1 มิถุนายน 2565 เป็นต้นมานั้น
ปัจจุบัน พบว่าสถิติผู้ใช้บริการเดินทางโดยขบวนรถดีเซลรางชานเมือง (Feeder) เส้นทางสายใต้ ธนบุรี – นครปฐม มีจํานวนลดลง เหลือประมาณวันละ 850 คน หรือเฉลี่ยขบวนละ 42 คน ดังนั้น รฟท. จึงได้พิจารณาปรับเปลี่ยนจํานวนเที่ยวที่ให้บริการ พร้อมทั้งปรับเวลาของขบวนรถใหม่ เพื่อให้เหมาะสมและสอดคล้องกับสถานการณ์การเดินทางของผู้ใช้บริการในปัจจุบัน เป็น 8 ขบวนต่อวัน ซึ่งเริ่มตั้งแต่วันที่ 15 กันยายน 2566 เป็นต้นไป ประกอบด้วย
เที่ยวไป
1. ขบวนรถชานเมืองที่ 1123 ออกจากธนบุรีเวลา 06.15 น. ถึงนครปฐมเวลา 07.20 น.
2. ขบวนรถชานเมืองที่ 1115 ออกจากธนบุรี เวลา 11.20 น. ถึงนครปฐมเวลา 12.30 น.
3. ขบวนรถชานเมืองที่ 1117 ออกจากธนบุรี เวลา 14.15 น. ถึงนครปฐมเวลา 15.20 น.
4. ขบวนรถชานเมืองที่ 1129 ออกจากธนบุรี เวลา 16.55 น. ถึงนครปฐมเวลา 18.00 น.
เที่ยวกลับ
1. ขบวนรถชานเมืองที่ 1124 ออกจากนครปฐม เวลา 08.00 น. ถึงธนบุรี เวลา 09.05 น.
2. ขบวนรถชานเมืองที่ 1116 ออกจากนครปฐม เวลา 12.45 น. ถึงธนบุรี เวลา 13.50 น.
3. ขบวนรถชานเมืองที่ 1118 ออกจากนครปฐม เวลา 15.35 น. ถึงธนบุรี เวลา 16.40 น.
4. ขบวนรถชานเมืองที่ 1132 ออกจากนครปฐม เวลา 20.30 น. ถึงธนบุรี เวลา 21.35 น.
นายเอกรัชฯ กล่าวว่า อย่างไรก็ตาม การปรับเปลี่ยนจํานวนขบวนรถดีเซลรางชานเมืองที่ให้บริการในครั้งนี้ รฟท. ได้คํานึงถึงจํานวนขบวนรถที่เหมาะสมไว้แล้ว จึงไม่กระทบต่อการเดินทางของประชาชนผู้ใช้บริการ เนื่องจากยังมีขบวนรถเชิงสังคมที่สามารถรองรับการเดินทางได้ถึง 14 ขบวน ได้แก่ ขบวนรถธรรมดาที่ 251/252 ธนบุรี - ประจวบคีรีขันธ์ - ธนบุรี ขบวนรถธรรมดาที่ 255/254 ธนบุรี - หลังสวน - ธนบุรี ขบวนรถธรรมดาที่ 257/258 ธนบุรี - น้ําตก – ธนบุรี ขบวนรถธรรมดาที่ 259/260 ขบวนรถธรรมดาที่ 260/261 ธนบุรี - น้ําตก – ธนบุรี ขบวนรถชานเมืองที่ 351/352 ธนบุรี - ราชบุรี - ธนบุรี และขบวนรถชานเมืองที่ 355/356 กรุงเทพ - สุพรรณบุรี - กรุงเทพ ซึ่งสามารถเลือกเที่ยวขบวนรถและเวลาในการเดินทางได้ตามความเหมาะสม
สําหรับขบวนรถดีเซลรางชานเมือง (Feeder) เส้นทางสายใต้ ธนบุรี – นครปฐม เป็นขบวนรถระยะสั้น มีเส้นทางระหว่างสถานีธนบุรี – ตลิ่งชัน - นครปฐม (สายใต้) สามารถเดินทางเชื่อมต่อไปยังโครงการระบบรถไฟชานเมืองสายสีแดงที่สถานีชุมทางตลิ่งชัน และจุดเชื่อมต่อรถไฟฟ้าสายสีน้ําเงินที่สถานีจรัญสนิทวงศ์ รวมทั้งระบบขนส่งสาธารณะอื่นๆ ซึ่งเป็นการสนับสนุนนโยบายของกระทรวงคมนาคม ในการส่งเสริมให้ประชาชนใช้บริการระบบขนส่งสาธารณะมากขึ้น ตลอดจนยังกําหนดค่าโดยสารในอัตราราคาพิเศษ เพื่อลดภาระค่าครองชีพให้กับประชาชน โดยสามารถตรวจสอบเส้นทางและสอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ปลัด สธ. เตือนประชาชนระวังมุกใหม่ “แก๊งคอลเซ็นเตอร์” อ้างติดตามคดีฉ้อโกงเงินโควิด
วันจันทร์ที่ 11 กันยายน 2566
ปลัด สธ. เตือนประชาชนระวังมุกใหม่ “แก๊งคอลเซ็นเตอร์” อ้างติดตามคดีฉ้อโกงเงินโควิด
ปลัดกระทรวงสาธารณสุข เตือนประชาชนระวังแก๊งคอลเซ็นเตอร์แอบอ้างเป็นเจ้าหน้าที่กระทรวงสาธารณสุข หลอกว่ามีชื่อพัวพันการฉ้อโกงเงินเยียวยา-เงินประกันโควิด และขอให้ไปยืนยันตัวตน ย้ําเป็นมุกใหม่ของมิจฉาชีพ อย่าหลงเชื่อให้ข้อมูลส่วนตัวหรือดาวน์โหลดลิงก์ต่างๆ
ปลัดกระทรวงสาธารณสุข เตือนประชาชนระวังแก๊งคอลเซ็นเตอร์แอบอ้างเป็นเจ้าหน้าที่กระทรวงสาธารณสุข หลอกว่ามีชื่อพัวพันการฉ้อโกงเงินเยียวยา-เงินประกันโควิด และขอให้ไปยืนยันตัวตน ย้ําเป็นมุกใหม่ของมิจฉาชีพ อย่าหลงเชื่อให้ข้อมูลส่วนตัวหรือดาวน์โหลดลิงก์ต่างๆ ที่ส่งมา
วันนี้ (11 กันยายน 2566) นพ.โอภาส การย์กวินพงศ์ ปลัดกระทรวงสาธารณสุข กล่าวว่า กรณีแก๊งคอลเซ็นเตอร์แอบอ้างเป็นเจ้าหน้าที่หน่วยงานต่างๆ โทรศัพท์หลอกลวงประชาชนยังคงพบเกิดขึ้นอย่างต่อเนื่อง โดยมีรูปแบบลักษณะการแอบอ้างเปลี่ยนไปเรื่อยๆ เช่น โทรมาขอข้อมูลส่วนบุคคลและหลอกให้โอนเงิน, อ้างเป็นเจ้าหน้าที่โรงพยาบาลสอบถามข้อมูลอาการหลังฉีดวัคซีนโควิด 19, แจ้งว่ามีการกระทําความผิดกรณีการซื้อขายวัคซีนผิดกฎหมาย เป็นต้น ล่าสุด กระทรวงสาธารณสุขได้รับแจ้งจากประชาชนว่า ขณะนี้มีบุคคลแอบอ้างว่าเป็นเจ้าหน้าที่จากกระทรวงสาธารณสุข ใช้เบอร์โทรศัพท์มือถือโทรแจ้งให้ประชาชนไปยืนยันตัวตน เนื่องจากตรวจพบว่ามีรายชื่อพัวพันกับการฉ้อโกงเงินเยียวยาและเงินประกันโควิด 19 จึงโทรเข้ามาสอบถามกับกระทรวงสาธารณสุขว่ามีการติดตามแจ้งเหตุและการดําเนินคดีแบบนี้จริงหรือไม่
“ขอย้ําเตือนประชาชนอย่าหลงเชื่อกลุ่มมิจฉาชีพที่แอบอ้างเช่นนี้เด็ดขาด เนื่องจากหากเป็นการติดตามกรณีมีการดําเนินคดี จะเป็นหน้าที่ของเจ้าหน้าที่ตํารวจเท่านั้น ดังนั้น หากได้รับการติดต่อในลักษณะนี้ ให้สงสัยว่าเป็นมิจฉาชีพไว้ก่อน ห้ามให้ข้อมูลส่วนตัว รหัส OTP หรือดาวน์โหลดแอปพลิเคชันหรือลิงก์ต่างๆ ที่ผู้แอบอ้างแนะนําหรือส่งเข้ามาโดยเด็ดขาด และติดต่อสอบถามกับหน่วยงานเจ้าของเรื่องโดยตรง โดยกระทรวงสาธารณสุข สามารถติดต่อสอบถามได้ที่หมายเลขโทรศัพท์กลาง 02-590-1000” นพ.โอภาสกล่าว
********************************************* 11 กันยายน 2566
รัฐบาลไทย-ข่าวทำเนียบรัฐบาล-เปิดใช้แอปฯ “Sound24Thai” แบบเรียลไทม์ หนุน ปชช. ร่วมแก้ไขปัญหามลพิษทางเสียง
วันจันทร์ที่ 11 กันยายน 2566
เปิดใช้แอปฯ “Sound24Thai” แบบเรียลไทม์ หนุน ปชช. ร่วมแก้ไขปัญหามลพิษทางเสียง
.....
กรมควบคุมมลพิษ (คพ.) ได้ดําเนินการตรวจวัด “ระดับเสียง” มาอย่างต่อเนื่อง นับตั้งแต่ปี 2537 ทั้งในพื้นที่ริมเส้นทางจราจร และพื้นที่ทั่วไป ปัจจุบันมีสถานีตรวจวัดระดับเสียง “แบบกึ่งถาวร” รวมทั้งสิ้น 30 สถานี
.
นอกจากนี้ คพ. ได้พัฒนาแอปพลิเคชัน “Sound24Thai” และเว็บไซต์ “Noise4Thai.net” เพื่อให้การรายงานข้อมูลระดับเสียงมีความทันสมัย เข้าถึงผู้ใช้งานในช่องทางต่าง ๆ โดยเป็นการรายงานข้อมูลระดับเสียงจาก 30 สถานี ทั้งในกรุงเทพฯ ปริมณฑล และต่างจังหวัด
.
รวมทั้งเพิ่มช่องทางให้ภาคประชาชนมีส่วนร่วม “รายงานข้อมูลระดับเสียง” ด้วยโทรศัพท์มือถือของตนเอง พร้อมส่งข้อมูลเข้ามารายงานผ่านทางแอปฯ Sound24Thai ทั้งระบบ iOS Android และ Harmonie OS
.
ทั้งนี้ การรวบรวมข้อมูลผลการตรวจวัดจากสถานีตรวจวัดฯ นั้น จะถูกจัดเก็บรวบรวมไว้ในรูปแบบฐานข้อมูล (Data Base) ที่พร้อมนําไปแปรผลเป็นข้อมูลสารสนเทศในรูปแบบต่าง ๆ เช่น การรายงานแบบต่อเนื่อง (Real time) ในอินเตอร์เน็ต หรือ นําไปใช้ในแบบจําลอง คอมพิวเตอร์ สําหรับการพยากรณ์ระดับเสียง เป็นต้น เพื่อประเมินสถานการณ์และวางแผนป้องกันแก้ไขปัญหามลพิษทางเสียง ที่จะส่งผลกระทบต่อสุขภาพประชาชน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ขยายผิวจราจรบนถนนสาย ปท.3035 จังหวัดปทุมธานี
วันจันทร์ที่ 11 กันยายน 2566
กรมทางหลวงชนบท ขยายผิวจราจรบนถนนสาย ปท.3035 จังหวัดปทุมธานี
สนับสนุนการคมนาคมขนส่งระหว่าง 3 จังหวัด ประชาชนสามารถสัญจรได้อย่างสะดวกปลอดภัย
กรมทางหลวงชนบท กระทรวงคมนาคม โดยสํานักงานทางหลวงชนบทที่ 1 (ปทุมธานี) ดําเนินโครงการก่อสร้างถนนทางหลวงชนบทสาย ปท.3035 แยก ทล.305 - คลองแสนแสบ อําเภอลําลูกกา จังหวัดปทุมธานี โดยก่อสร้างถนนลาดยางแอสฟัลท์ติกคอนกรีตขนาด 2 ช่องจราจร ขยายผิวจราจรกว้าง 7 เมตร ไหล่ทางกว้างข้างละ 2.5 เมตร พร้อมเครื่องหมายจราจร สิ่งอํานวยความสะดวก บริเวณช่วง กม. ที่ 7+005 - 8+825 รวมระยะทางการ 1.820 กิโลเมตร ใช้งบประมาณ 26.485 ล้านบาท เพื่อเป็นเส้นทางสนับสนุนการคมนาคมขนส่งระหว่างจังหวัดสระบุรี ปทุมธานี และกรุงเทพมหานคร ประกอบกับบริเวณดังกล่าวมีโรงงานอุตสาหกรรม และหมู่บ้านชุมชนที่พักอาศัย ส่งผลให้มีปริมาณการจราจรมากถึง 7,865 คัน/วัน ถนนสายนี้จะช่วยเพิ่มประสิทธิภาพในการเดินทางและพัฒนาโครงสร้างพื้นฐานรองรับเศรษฐกิจการขนส่งสินค้าและการจราจรในอนาคต
รัฐบาลไทย-ข่าวทำเนียบรัฐบาล-อุทยานแห่งชาติของไทย 2 แห่งขึ้นทะเบียนมรดกอาเซียนแล้ว
วันจันทร์ที่ 11 กันยายน 2566
11/09/2566
อุทยานแห่งชาติของไทย 2 แห่งขึ้นทะเบียนมรดกอาเซียนแล้ว
วันเสาร์ที่ 2 กันยายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมรัฐมนตรีอาเซียนด้านสิ่งแวดล้อม ครั้งที่ 17 เมื่อวันที่ 23-24 ส.ค. ที่ผ่านมา ณ
นครหลวงเวียงจันทน์ สาธารณรัฐประชาธิปไตยประชาชนลาว
ได้ประกาศขึ้นทะเบียนเขตรักษาพันธุ์สัตว์ป่าภูเขียว-อุทยานแห่งชาติน้ําหนาว เป็นอุทยานมรดกอาเซียน แห่งที่
56 และอุทยานแห่งชาติภูกระดึง เป็นอุทยานมรดกอาเซียนแห่งที่ 57 อย่างเป็นทางการแล้ว นอกจากนี้
ยังมีโรงเรียนสาธิตเทศบาลบ้านหัวหิน ได้รับรางวัล ASEAN Eco-Schools ระดับมัธยมศึกษาและประถมศึกษา
โดยถือเป็นโรงเรียนที่พัฒนาการเรียนการสอนตามหลักการของโรงเรียนสิ่งแวดล้อมศึกษาเพื่อการพัฒนาที่ยั่งยื
น
สะท้อนให้เห็นถึงการให้ความสําคัญกับการอนุรักษ์ทรัพยากรธรรมชาติและสร้างจิตสํานึกสู่เยาวชนจนได้รับคว
ามชื่นชมในระดับนานาชาติ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ปลัดกระทรวงแรงงานเข้าร่วมในพิธีเปิดการแข่งขันเซปักตะกร้อและลอยกระทง ประจำปี 2566 กับพี่น้องแรงงานไทยในไต้หวัน
วันจันทร์ที่ 11 กันยายน 2566
11/09/2566
​ปลัดกระทรวงแรงงานเข้าร่วมในพิธีเปิดการแข่งขันเซปักตะกร้อและลอยกระทง ประจําปี 2566 กับพี่น้องแรงงานไทยในไต้หวัน
​ปลัดกระทรวงแรงงานเข้าร่วมในพิธีเปิดการแข่งขันเซปักตะกร้อและลอยกระทง ประจําปี 2566 กับพี่น้องแรงงานไทยในไต้หวัน
วันที่ 10 กันยายน 2566 นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารเข้าร่วมการจัดงานแข่งขันเซปักตะกร้อและประเพณีลอยกระทง ประจําปี 2566 โดยการจัดงานครั้งนี้ สนร.ไทเป ร่วมกับกองแรงงงานนครนิวไทเป จัดงานกิจกรรมแข่งขันเซปักตระกร้อและประเพณีลอยกระทงประจําปี 2566 ณ ซิติเซ่นพลาซ่า ลานหน้าที่ทําการนครนิวไทเป พิธีเปิดงานมี นายทวีเกียรติ เจนประจักษ์ ผู้อํานวยการใหญ่สํานักงานการค้าและเศรษฐกิจไทย และนายบุญชอบ สุทธมนัสวงษ์ ปลัดกระทรวงแรงงาน เป็นประธานฝ่ายไทย และ นายเฉิ่น รุ่ย เจีย ผู้อํานวยการกองแรงงาน นครนิวไทเป เป็นประธานฝ่ายไต้หวัน
โดยกิจกรรมภายในงานประกอบไปด้วย การแข่งขันกีฬาเซปักตระกร้อ การประกวดนางนพมาศ การมอบโล่เกียรติคุณนายจ้าง/หน่วยงานที่ช่วยเหลือและคุ้มครองแรงงานไทย การลอยกระทงบริเวณสระจําลอง การแสดงนาฎศิลป์ของกลุ่มลูกหลานไทย การแสดงของศิลปินนักร้องไทย (ไมค์ ภิรมย์พร) ซึ่งเป็นศิลปินขวัญใจพี่น้องชาวไทย มีการออกบูธบริการตัดผม นวดสุขภาพ กิจกรรมประดิษฐ์กระทงและโคมยี่เป็ง บริการอาหารฟรี (Pizza Hut/KFC) พร้อมลุ้นโชคจับรางวัล นอกจากนี้ภายในงานมีบูทประชาสัมพันธ์ของหน่วยงานต่างๆในไต้หวัน อาทิเช่น ค่ายโทรศัพท์มือถือ และบริษัทที่ดําเนินการโอนเงินกลับประเทศอย่างถูกกฎหมาย เป็นต้น
ภายในงานมีแรงงานไทยเข้าร่วมงานกว่า 4,000 คน ได้รับเสียงชื่มชมและแสดงความขอบคุณที่ได้จัดกิจกรรมเพื่อพี่น้องแรงงานไทยให้ได้รับความสุขรวมทั้งสืบสานประเพณีอันดีงามของไทย รวมทั้งได้มีการพูดคุยซักถามสภาพความเป็นอยู่ของแรงงานไทย และนําความห่วงใยของกระทรวงแรงงานซึ่งได้ให้ความสําคัญกับพี่น้องแรงงานไทยในไต้หวันเป็นอย่างมาก เนื่องจากแรงงานไทยเป็น “ฮีโร่” ของประเทศไทย และฝากให้ทุกคนดูแลสุขภาพและห่างไกลจากยาเสพติด เพื่อนําเงินกลับไปสู่ครอบครัวและสามารถสร้างเศรษฐกิของประเทศให้พัฒนายิ่งขึ้นอีกด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-“สายสีชมพู” ทดสอบเดินรถฉลุย เตรียมให้นั่งฟรี พ.ย. นี้ พร้อมเปิดให้บริการจริง 18 ธ.ค. 66
วันจันทร์ที่ 11 กันยายน 2566
“สายสีชมพู” ทดสอบเดินรถฉลุย เตรียมให้นั่งฟรี พ.ย. นี้ พร้อมเปิดให้บริการจริง 18 ธ.ค. 66
.....
ความคืบหน้าโครงการรถไฟฟ้าสายสีชมพู ช่วงแคราย – มีนบุรี บริษัทผู้รับสัมปทานโครงการ ได้แจ้งความคืบหน้าให้การรถไฟฟ้าขนส่งมวลชนแห่งประเทศไทย (รฟม.) ทราบว่า ขณะนี้อยู่ระหว่างทดสอบเดินรถเสมือนจริง (Trial Run) อย่างต่อเนื่องซึ่งยังไม่พบปัญหาใด ทั้งการเคลื่อนรถภายในระหว่างโรงจอดและซ่อมบํารุง, การให้เจ้าหน้าที่สถานีตรวจสอบความพร้อมการใช้งานของระบบต่าง ๆ ที่สถานี และการทดสอบเดินรถตามตารางเดินรถ
.
ระยะที่ 1 จากสถานีมีนบุรี (PK30) ถึงสถานีศูนย์ราชการ (PK12) และจะทําการทดสอบไปจนถึงวันที่ 22 ต.ค. 66 จากนั้นจะต่อด้วยระยะที่ 2 ตลอดเส้นทางจากสถานีมีนบุรี (PK30) ถึงสถานีศูนย์ราชการนนทบุรี (PK01) โดยจะทดสอบถึงวันที่ 19 พ.ย. 66 รวมระยะเวลาทํา Trial Run ประมาณ 3 เดือน และพร้อมเปิดให้บริการเดินรถในวันที่ 18 ธ.ค. 66
.
หลังจากสิ้นสุดการทํา Trial Run วิศวกรที่ปรึกษาอิสระ (Independent Certification Engineer : ICE) และ รฟม. จะประเมินผลการดําเนินงาน และประเมินความพร้อมของงานโยธา งานเดินรถ และงานระบบไฟฟ้าทั้งหมดของโครงการฯ ว่ามีความพร้อมและปลอดภัย จึงจะอนุญาตเปิดให้บริการได้ โดยคาดว่าจะสามารถเปิดให้ประชาชนได้ทดลองใช้บริการฟรี 1 เดือน ประมาณกลางเดือน พ.ย. 66 และเริ่มเก็บค่าโดยสารประมาณกลางเดือน ธ.ค. 66
.
ปัจจุบันการก่อสร้างสําเร็จไปแล้วกว่า 97.54% สําหรับอัตราค่าโดยสารจะเริ่มต้นที่ 14 บาท สูงสุด 42 บาท และจะปรับเปลี่ยนตามดัชนีราคาผู้บริโภค (CPI) โดยจะใช้ CPI 3 เดือนก่อนวันที่เริ่มให้บริการ คาดว่าจะใกล้เคียงกับค่าโดยสารรถไฟฟ้าสายสีเหลือง ที่เริ่มต้น 15 บาท สูงสุด 45 บาท
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผลักดันคนหางานภาคบริการ-ท่องเที่ยว รับฤดูกาลท่องเที่ยว
วันจันทร์ที่ 11 กันยายน 2566
ผลักดันคนหางานภาคบริการ-ท่องเที่ยว รับฤดูกาลท่องเที่ยว
วันอังคารที่ 5 กันยายน 2566
ต่อจากนี้ไป ขอเชิญรับฟังไทยคู่ฟ้า
กรมการจัดหางานผลักดันคนหางานภาคบริการและท่องเที่ยวรองรับการฟื้นตัวของภาคการท่องเที่ยวในช่วงเดือน พ.ย. – เม.ย.
โดยได้สํารวจความต้องการแรงงานจากสถานประกอบการในเมืองท่องเที่ยว เช่น ชลบุรี ภูเก็ต เชียงใหม่
พบตําแหน่งงานว่าง 5,305 อัตราในตําแหน่งงานบริกร พ่อครัว พนักงานดูแลลูกค้า แม่บ้าน พนักงานต้อนรับ
เป็นต้น มีทั้งรูปแบบงานประจําและงานพาร์ทไทม์
ผู้ที่กําลังมองหางานสามารถค้นหาตําแหน่งงานว่างและสมัครได้ด้วยตนเองโดยไม่มีค่าใช้จ่ายที่เว็บไซต์
ไทยมีงานทํา.doe.go.th หรือ แอปพลิเคชันมือถือ “ไทยมีงานทํา” สอบถามได้ที่สํานักงานจัดหางานกรุงเทพฯ
พื้นที่ 1-10 สํานักงานจัดหางานจังหวัดทั่วประเทศ หรือ สายด่วนกระทรวงแรงงาน โทร. 1506 กด 2
กรมการจัดหางาน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดเว็บไซต์ “Thai Disaster Alert” แจ้งเตือนภัย 24 ชั่วโมง
วันจันทร์ที่ 11 กันยายน 2566
เปิดเว็บไซต์ “Thai Disaster Alert” แจ้งเตือนภัย 24 ชั่วโมง
.....
กรมป้องกันและบรรเทาสาธารณภัย (ปภ.) หลังจากได้พัฒนาแอปพลิเคชัน “THAI DISASTER ALERT” หรือ TDA ซึ่งเป็น Mobile Application แจ้งเตือนภัยผ่านโทรศัพท์มือถือ “แบบเจาะลึก” เข้าถึงเฉพาะพื้นที่ที่คาดว่าจะเกิดภัยสาธารณภัยไปแล้วนั้น
.
ปัจจุบันได้ดําเนินการ “ต่อยอดการแจ้งเตือนสาธารณภัย” ผ่านระบบออนไลน์ คลิกhttps://tdaweb.disaster.go.th/tda/AlertHome
.
“จุดเด่น” เว็บไซต์ :
• แจ้งเตือนภัยไปยังอุปกรณ์คอมพิวเตอร์ในรูปแบบสัญญาณเสียงเตือนภัย (Alarm) “แบบอัตโนมัติ”
• สามารถทําการแจ้งเตือนสาธารณภัยร้ายแรง (สาธารณภัยระดับ 3 และระดับ 4) ในทุกประเภทภัย เช่น อุทกภัย แผ่นดินไหว สึนามิ เป็นต้น
• ติดตามและเฝ้าระวังข้อมูลสถานการณ์ภัย และรับข้อมูลการแจ้งเตือนสาธารณภัยได้ตลอด 24 ชั่วโมง
• พื้นที่ไหนเสี่ยงต่อการเกิดสาธารณภัยจะ “ขึ้นแถบสี” ในพื้นที่จังหวัดนั้น ให้เห็นชัดเจน ซึ่งผู้ใช้งานสามารถคลิกเลือกจังหวัดบนแผนที่ เพื่อดูการแจ้งเตือนเฉพาะจังหวัดของตนเองได้
• ให้บริการข้อมูลเกี่ยวกับสถานการณ์ภัย สภาพอากาศ คาดการณ์ฝน และประกาศแจ้งเตือนภัยในพื้นที่ต่าง ๆ ทั่วประเทศไทย
.
นอกจากนี้ ในปีงบ 67 กรมป้องกันและบรรเทาสาธารณภัยมีแผนการของบประมาณเพื่อพัฒนาระบบ Cell Broadcast มาใช้ในการแจ้งเตือนสาธารณภัยผ่าน "ระบบเสาสัญญาณโทรศัพท์" เนื่องจาก Cell Broadcast ถือเป็นระบบที่มีความเสถียร และช่วย ให้การแจ้งเตือนสาธารณภัยเป็นไปได้อย่างทั่วถึง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัด กษ. มอบ “รองปลัดเศรษฐเกียรติฯ” นำทีม กษ. เตรียมความพร้อมแผนปฏิบัติการแห่งชาติของอนุสัญญาสหประชาชาติว่าด้วยการต่อต้านการแปรสภาพเป็นทะเลทราย พ.ศ. 2566-2570
วันจันทร์ที่ 11 กันยายน 2566
ปลัด กษ. มอบ “รองปลัดเศรษฐเกียรติฯ” นําทีม กษ. เตรียมความพร้อมแผนปฏิบัติการแห่งชาติของอนุสัญญาสหประชาชาติว่าด้วยการต่อต้านการแปรสภาพเป็นทะเลทราย พ.ศ. 2566-2570
ปลัด กษ. มอบ “รองปลัดเศรษฐเกียรติฯ” นําทีม กษ. เตรียมความพร้อมแผนปฏิบัติการแห่งชาติของอนุสัญญาสหประชาชาติว่าด้วยการต่อต้านการแปรสภาพเป็นทะเลทราย พ.ศ. 2566-2570
วันจันทร์ที่ 11 กันยายน 2566 เวลา 09.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เป็นประธานเปิดงานการประชุมเชิงปฏิบัติการเพื่อรับฟังความคิดเห็นระดับประเทศต่อ (ร่าง) แผนปฏิบัติการแห่งชาติของอนุสัญญาสหประชาชาติว่าด้วยการต่อต้านการแปรสภาพเป็นทะเลทราย พ.ศ. 2566-2570 ณ โรงแรมโนโวเทล ฟิวเจอร์พาร์ครังสิต จังหวัดปทุมธานี โดยมีรองอธิบดีกรมพัฒนาที่ดิน (นายอาทิตย์ ศุขเกษม) พร้อมด้วยรองศาสตราจารย์ ดร.วิษณุ อรรถวานิช มหาวิทยาลัยเกษตรศาสตร์ และผู้แทนจากกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม และหน่วยงานต่าง ๆ เข้าร่วมการประชุมดังกล่าว
การประชุมเชิงปฏิบัติการดังกล่าว มีวัตถุประสงค์เพื่อรับฟังความคิดเห็นระดับประเทศในครั้งนี้ จะใช้เป็นกรอบทิศทางการดําเนินงานของประเทศ การขับเคลื่อนแผนไปสู่การปฏิบัติให้สอดคล้องตามแผนยุทธศาสตร์ และเป้าหมายของการพัฒนาอย่างยั่งยืนที่ 15 (SDG15) โดยมีประเด็นสําคัญที่จะต้องดําเนินการ คือ
1. การทบทวนและจัดทําแผนปฏิบัติการแห่งชาติของอนุสัญญา UNCCD ปี พ.ศ. 2566-2570 ที่เชื่อมโยงเป้าหมายและมาตรการความสมดุลของการจัดการทรัพยากรที่ดิน (Land Degradation Neutrality: LDN) ได้แก่ การเพิ่มสัดส่วนพื้นที่ป่าไม้ของประเทศให้เพิ่มขึ้น การปรับปรุงและฟื้นฟูทรัพยากรดินที่เสื่อมโทรมให้มีศักยภาพ และลดการสูญเสียคาร์บอนในดินและเพิ่มปริมาณการกักเก็บคาร์บอนในดิน
2. ขับเคลื่อนการจัดทําเป้าหมายและตัวชี้วัดความสมดุลของการจัดการทรัพยากรที่ดิน (LDN) ในระดับพื้นที่ครอบคลุมทั้งประเทศ
3. สร้างความร่วมมือกับหน่วยงานภาคประชาสังคมและผู้มีส่วนได้ส่วนเสียในระดับต่างๆ เพื่อเชื่อมโยงประเด็นการจัดการทรัพยากรที่ดิน การถือครองที่ดิน และภัยแล้ง
4. พัฒนาแผนงานโครงการที่ก่อให้เกิดการเปลี่ยนแปลงในระดับพื้นที่
5. พัฒนาความร่วมมือและการดําเนินงานให้สอดคล้องกับแนวทางการทํางานกับหน่วยงานภาคีเครือข่ายและองค์กรระหว่างประเทศ
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามลำน้ำมูล เชื่อมจังหวัดบุรีรัมย์ - สุรินทร์ บรรเทาความเดือดร้อนให้ประชาชน
วันจันทร์ที่ 11 กันยายน 2566
กรมทางหลวงชนบท สร้างสะพานข้ามลําน้ํามูล เชื่อมจังหวัดบุรีรัมย์ - สุรินทร์ บรรเทาความเดือดร้อนให้ประชาชน
เพิ่มประสิทธิภาพการเดินทางและขนส่งสินค้าการเกษตร ช่วยร่นระยะทางกว่า 27 กิโลเมตร คาดแล้วเสร็จปี 2567
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามลําน้ํามูล ตําบลสะแก อําเภอสตึก จังหวัดบุรีรัมย์ ปัจจุบันคืบหน้ากว่าร้อยละ 56 เร็วกว่าแผนที่กําหนดไว้ ขณะนี้อยู่ระหว่างการก่อสร้างเสาตอม่อและคานขวาง คาดว่าจะก่อสร้างแล้วเสร็จสมบูรณ์ในปี 2567
เนื่องจากปัจจุบันประชาชนในพื้นที่ต้องใช้สะพานที่อยู่ห่างออกไป รวมระยะทางที่ต้องเดินทางอ้อมถึง 27.7 กิโลเมตร ทําให้ไม่ได้รับความสะดวกในการเดินทาง ประชาชนบ้านโนนค้อได้ขอรับการสนับสนุนโครงการก่อสร้างสะพานฯ เพื่อบรรเทาความเดือดร้อนให้ประชาชนในพื้นที่ ทช. จึงได้ดําเนินโครงการฯ ใช้งบประมาณ 125.1 ล้านบาท โดยก่อสร้างเป็นสะพานคอนกรีตเสริมเหล็ก ผิวจราจรกว้าง 9 เมตร 2 แห่ง คือ สะพานข้ามลําน้ํามูล ความยาว 160 เมตร และสะพานข้ามกุดครุน้อย ความยาว 80 เมตร พร้อมทั้งก่อสร้างถนนต่อเชื่อมเป็นผิวจราจรลาดยางแบบแอสฟัลท์ติกคอนกรีต ความกว้าง 6 เมตร ความยาวประมาณ 6.5 กิโลเมตร ติดตั้งเครื่องหมายจราจร สิ่งอํานวยความสะดวกตามแนวสายทางเพื่อความปลอดภัยในการเดินทาง ทั้งนี้ เมื่อโครงการฯ แล้วเสร็จ จะเป็นการส่งเสริมการคมนาคมขนส่งให้สมบูรณ์มากยิ่งขึ้น ยกระดับคุณภาพชีวิตที่ดีให้ประชาชนสามารถเดินทางเชื่อมโยงระหว่างบ้านโนนค้อ ตําบลสะแก อําเภอสตึก จังหวัดบุรีรัมย์ กับบ้านเบ็ง ตําบลศรีณรงค์ อําเภอชุมพลบุรี จังหวัดสุรินทร์ ได้อย่างสะดวกรวดเร็วปลอดภัยอย่างมีประสิทธิภาพ ช่วยลดระยะเวลา ลดค่าใช้จ่ายในการเดินทางและขนส่งพืชผลทางการเกษตรได้อย่างยั่งยืน
รัฐบาลไทย-ข่าวทำเนียบรัฐบาล-สปสช. เพิ่มสิทธิประโยชน์ “แผ่นปิดกะโหลกไทเทเนียม” สำหรับผู้ป่วยผ่าตัดสมอง
วันจันทร์ที่ 11 กันยายน 2566
สปสช. เพิ่มสิทธิประโยชน์ “แผ่นปิดกะโหลกไทเทเนียม” สําหรับผู้ป่วยผ่าตัดสมอง
.....
สํานักงานหลักประกันสุขภาพแห่งชาติ (สปสช.) เผยว่าคณะกรรมการหลักประกันสุขภาพแห่งชาติ มีมติเห็นชอบข้อเสนอการเพิ่มสิทธิประโยชน์บริการ “แผ่นปิดกะโหลกศีรษะเฉพาะบุคคลผลิตจากโลหะไททาเนียม” ด้วยเทคโนโลยีการพิมพ์แบบ 3 มิติฝีมือคนไทย
.
สําหรับใช้กับผู้ป่วยที่มีความจําเป็นต้อง “ผ่าตัดสมอง” และ “ไม่สามารถใช้กะโหลกเดิม” ในการปิดศีรษะได้
.
รวมทั้ง ได้พิจารณากําหนดอัตรา “ค่าใช้จ่ายเพื่อบริการ
สาธารณสุขฯ ใหม่” โดยแยกประเภทของแผ่นปิดกะโหลกศีรษะ 4 รายการ:
1. อุปกรณ์กะโหลกศีรษะเทียม (Cranioplastic Implant) ราคา 12,000 บาท (รายการนี้เป็นสิทธิประโยชน์เดิมที่มีอยู่แล้ว)
2. แผ่นปิดกะโหลกศีรษะเฉพาะบุคคลผลิตจาก PMMA Plate การพิมพ์ 3 มิติ ราคา 25,000 บาท
3. แผ่นปิดกะโหลกศีรษะเฉพาะบุคคลผลิตจากโลหะไทเทเนียม การพิมพ์ 3 มิติ Titanium Plate (Indirect printing) ราคา 27,000 บาท
4. แผ่นปิดกะโหลกศีรษะเฉพาะบุคคลผลิตจากโลหะไทเทเนียม การพิมพ์ 3 มิติ Titanium Printing (Direct printing) ราคา 48,000 บาท
.
นอกจากนี้ สปสช. จะมีการนําข้อมูลการเกิดอุบัติเหตุทางถนนและข้อมูลผู้ป่วยที่จําเป็นต้องรับการผ่าตัดสมองมาวิเคราะห์ลงลึก “รายเขตพื้นที่” เพื่อดูว่าเขตพื้นที่ไหนที่มีปัญหาดังกล่าวค่อนข้างมาก
.
รวมทั้ง การจัดทําโครงการส่งเสริมสุขภาพและป้องกันโรค “รณรงค์ให้สวมหมวกกันน็อคและเคารพกฎจราจร”
.
โดยมีเป้าหมาย ลดจํานวนการเกิดอุบัติเหตุทางถนน ซึ่งจะช่วยลดจํานวนผู้ป่วยที่ต้องรับการผ่าตัดสมอง และลดจํานวนผู้ป่วยที่ต้องใช้แผ่นปิดกะโหลกศีรษะอีกทางหนึ่ง
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดาวเทียม THEOS-2 พร้อมขึ้นสู่อวกาศ สานต่อภารกิจ THEOS-1 ในเดือน ต.ค. 66
วันจันทร์ที่ 11 กันยายน 2566
ดาวเทียม THEOS-2 พร้อมขึ้นสู่อวกาศ สานต่อภารกิจ THEOS-1 ในเดือน ต.ค. 66
.....
สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) เผยว่าปัจจุบัน “ดาวเทียม THEOS-2” ซึ่งเป็นดาวเทียมดวงหลักที่จะขึ้นสู่อวกาศ เพื่อปฏิบัติภารกิจสํารวจโลก ได้สร้างและทดสอบระบบเสร็จเป็นที่เรียบร้อย
.
ขณะนี้ ถูกขนส่งจากบริษัท Airbus Defence and Space เมืองตูลูส สาธารณรัฐฝรั่งเศส ถึงท่าอวกาศยานยุโรป เฟรนช์เกียนา ในทวีปอเมริกาใต้แล้ว
.
โดยจะเข้าสู่ขั้นตอน “การตรวจสอบ” ในทุกขั้นตอน และ “ประกอบดาวเทียมเข้ากับส่วนหัวของจรวด Rocket Fairing” พร้อมขึ้นสู่อวกาศช่วงเดือน ต.ค. 66
.
สําหรับ THEOS-2 เป็นดาวเทียมสํารวจโลกที่ถูกพัฒนาขึ้น เพื่อสานต่อภารกิจของไทยโชต (ดาวเทียม THEOS-1 ขึ้นสู่อวกาศเมื่อวันที่ 1 ต.ค. 51) ซึ่งกําลังจะหมดอายุการใช้งาน
.
นอกจากนี้ จะช่วยส่งเสริมให้เกิดการพัฒนาและใช้ประโยชน์จากเทคโนโลยีอวกาศและภูมิสารสนเทศเพื่อการพัฒนาประเทศอีกด้วย
.
คุณสมบัติ THEOS-2 :
.
• มีน้ําหนัก 425 กิโลกรัม
• สามารถบันทึกภาพรายละเอียดสูง 50 เซนติเมตร
• เป็นดาวเทียมปฏิบัติการ เพื่อใช้งานติดตามสถานการณ์เชิงพื้นที่ทั้งในและต่างประเทศ
• ช่วยพัฒนาและยกระดับโครงสร้างพื้นฐานด้านเทคโนโลยีอวกาศและภูมิสารสนเทศ 4 ส่วนหลัก :
- การพัฒนาโครงสร้างพื้นฐานเทคโนโลยีอวกาศ
- การพัฒนาทรัพยากรมนุษย์
- การพัฒนาอุตสาหกรรมอวกาศ
- การพัฒนาบริการด้านเทคโนโลยีอวกาศและภูมิสารสนเทศ
• ยกระดับการให้บริการด้านภูมิสารสนเทศ 6 ด้าน:
- การจัดทําแผนที่
- การจัดการเกษตรและอาหาร
- การจัดการน้ําแบบองค์รวม
- การจัดการภัยพิบัติ
- การจัดการเมืองและเส้นทางระเบียงเศรษฐกิจ
- ด้านทรัพยากรธรรมชาติและระบบนิเวศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"ปลัด ทส." แนะ กรมโลกร้อน หัวใจสำคัญ สร้างการรับรู้ ตั้งรับ ปรับตัว ต่อการเปลี่ยนแปลงสภาพภูมิอากาศ
วันจันทร์ที่ 11 กันยายน 2566
"ปลัด ทส." แนะ กรมโลกร้อน หัวใจสําคัญ สร้างการรับรู้ ตั้งรับ ปรับตัว ต่อการเปลี่ยนแปลงสภาพภูมิอากาศ
"ปลัด ทส." แนะ กรมโลกร้อน หัวใจสําคัญ สร้างการรับรู้ ตั้งรับ ปรับตัว ต่อการเปลี่ยนแปลงสภาพภูมิอากาศ
"ปลัด ทส." แนะ กรมโลกร้อน หัวใจสําคัญ สร้างการรับรู้ ตั้งรับ ปรับตัว ต่อการเปลี่ยนแปลงสภาพภูมิอากาศ
วันที่ 8 กันยายน 2566 เวลา 11.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) มอบนโยบายและแนวทางการดําเนินงานของกรมการเปลี่ยนแปลงสภาพภูมิอากาศและสิ่งแวดล้อม ในการประชุมเชิงปฏิบัติการพัฒนาความรู้และเตรียมความพร้อมบุคลากรก้าวสู่กรมการเปลี่ยนแปลงสภาพภูมิอากาศและสิ่งแวดล้อม โดยมีผู้บริหาร ทส. พร้อมด้วยบุคลากรจากกรมการเปลี่ยนแปลงสภาพพภูมิอากาศและสิ่งแวดล้อม เข้าร่วมประชุม ณ โรงแรม เดอะ คาวาลิ คาซ่า รีสอร์ท จังหวัดพระนครศรีอยุธยา
ปกท.ทส. กล่าวว่า ถือเป็นความภาคภูมิใจของทุกคน ที่พระบาทสมเด็จพระเจ้าอยู่หัว มีพระบรมราชโองการโปรดเกล้าฯ เปลี่ยนชื่อ "กรมส่งเสริมคุณภาพสิ่งแวดล้อม" เป็น "กรมการเปลี่ยนแปลงสภาพภูมิอากาศและสิ่งแวดล้อม" นับเป็นกรมแรกของไทยที่ได้รับการลงพระปรมาภิไธยในสมัยรัชกาลที่ 10 โดยจะเป็นกรมสําคัญที่จะทําหน้าที่ในการเป็นศูนย์กลางข้อมูลด้านการเปลี่ยนแปลงสภาพภูมิอากาศและสิ่งแวดล้อม เพื่อเชื่อมโยงข้อมูลองค์ความรู้ไปสู่ระดับพื้นที่ในแต่ละจังหวัด ถือเป็นโครงสร้างที่เป็นหัวใจสําคัญในการขับเคลื่อนการแก้ไขปัญหาเรื่องการเปลี่ยนแปลงสภาพภูมิอากาศของประเทศ บุคลากรทุกคนจึงจําเป็นที่จะต้องตกผลึกในการทํางาน ทั้งการปรับตัว การสร้างการรับรู้ การเผยแพร่ข้อมูลให้เป็นไปในทิศทางเดียวกัน สิ่งสําคัญคือ การสื่อสารร่วมกันภายในองค์กรที่จะต้องมีความชัดเจน เข้าใจในบริบทของการทํางานให้เป็นไปในทิศทางเดียวกัน เพื่อเป็นกระบอกเสียงในการอธิบายข้อมูลต่าง ๆ ให้แก่ทุกภาคส่วน โดยเฉพาะภาคประชาชนในทุกพื้นที่ทั่วประเทศได้อย่างถูกต้องและเข้าใจ โดยเฉพาะการจัดตั้งศูนย์การเปลี่ยนแปลงสภาพภูมิอากาศและสิ่งแวดล้อม เพื่อให้เกิดการเรียนรู้เสมือนจริง สร้างความแม่นยํา ถูกต้อง ครอบคลุม ชัดเจน ทันสมัย ในด้านข้อมูลการเปลี่ยนแปลงสภาพภูมิอากาศอย่างแท้จริง
รัฐบาลไทย-ข่าวทำเนียบรัฐบาล-เดินหน้าศึกษา ตั้ง “กรมทันตกรรมสุขภาพ” ยกระดับการเข้าถึงบริการของประชาชน
วันจันทร์ที่ 11 กันยายน 2566
11/09/2566
เดินหน้าศึกษา ตั้ง “กรมทันตกรรมสุขภาพ” ยกระดับการเข้าถึงบริการของประชาชน
วันอาทิตย์ที่ 3 กันยายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบผลการพิจารณารายงานการศึกษาเรื่อง การขับเคลื่อนเร่งรัดปฏิรูประบบทันตกรรมสาธารณสุขไทยและการเข้าถึงทันตกรรม ของคณะกรรมาธิการสาธารณสุข วุฒิสภา ซึ่งเป็นการเสนอให้จัดตั้ง “กรมทันตสุขภาพ” เพื่อเป็นหน่วยงานหลักในการกําหนดนโยบายการรักษาด้านทันตกรรมของคนไทย พบว่ากระทรวงสาธารณสุขเห็นด้วยกับข้อเสนอแนะ และอยู่ระหว่างดําเนินการศึกษาการจัดตั้งกรมทันตกรรมสุขภาพ โดยพิจารณาเป้าหมายสําคัญคือ เพิ่มการเข้าถึงบริการด้านทันตกรรมซึ่งเป็นปัญหาสําคัญของสาธารณสุขไทย พร้อมทั้งมีนโยบายให้ รพ.ในสังกัดดําเนินการ คือ นโยบาย 1 ทันตแพทย์ 1 ยูนิตทําฟัน 1 ผู้ช่วยทันตแพทย์ กําหนดเป้าหมายการพัฒนาระบบบริการให้ทุกกลุ่มวัยฟันดีไม่มีผุ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อร่อยสมมง! “ต้มข่าไก่” ของไทย คว้าอันดับ 1 เมนูซุปไก่ดีที่สุดในโลก
วันจันทร์ที่ 11 กันยายน 2566
อร่อยสมมง! “ต้มข่าไก่” ของไทย คว้าอันดับ 1 เมนูซุปไก่ดีที่สุดในโลก
.....
อาหารไทยไม่แพ้ชาติใดในโลก ล่าสุด TasteAtlas เว็บไซต์ยอดนิยมเกี่ยวกับอาหาร ที่รวบรวมเมนูอาหาร, ร้านอาหาร, สูตรอาหาร รวมถึงรีวิวจากนักวิจารณ์อาหารทั่วโลก ประกาศ 10 Best Rated CHICKEN SOUPS in the World หรือ 10 อันดับซุปไก่ดีที่สุดในโลก ซึ่งมีการบันทึกการให้คะแนน 1,376 รายการ
.
รัฐบาลไทย-ข่าวทำเนียบรัฐบาล-บีโอไอสานความสัมพันธ์การลงทุนไทย-ลักเซมเบิร์ก
วันจันทร์ที่ 11 กันยายน 2566
บีโอไอสานความสัมพันธ์การลงทุนไทย-ลักเซมเบิร์ก
บีโอไอสานความสัมพันธ์การลงทุนไทย-ลักเซมเบิร์ก
บีโอไอสานความสัมพันธ์การลงทุนไทย-ลักเซมเบิร์ก
เมื่อเร็ว ๆ นี้ นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 2 จากซ้าย) พร้อมคณะผู้บริหาร ให้การต้อนรับ นายแพทริก เฮมเมอร์ เอกอัครราชทูตราชรัฐลักเซมเบิร์กประจําประเทศไทย (ที่ 3 จากซ้าย) ในการหารือความร่วมมือด้านการลงทุนระหว่างสองประเทศ โดยเฉพาะในอุตสาหกรรมสมัยใหม่ เช่น การส่งเสริมสตาร์ตอัป FinTech การสนับสนุนกองทุน Venture Capital การร่วมมือด้านการศึกษาและการวิจัยพัฒนาเทคโนโลยีในด้านต่าง ๆ ณ สํานักงานคณะกรรมการส่งเสริมการลงทุน ถนนวิภาวดีรังสิต
รัฐบาลไทย-ข่าวทำเนียบรัฐบาล-กษ. เร่งแก้ปัญหา “มังคุดภาคใต้” ขับเคลื่อนแผน 3 ระยะ มุ่งให้เกิดความยั่งยืน
วันจันทร์ที่ 11 กันยายน 2566
กษ. เร่งแก้ปัญหา “มังคุดภาคใต้” ขับเคลื่อนแผน 3 ระยะ มุ่งให้เกิดความยั่งยืน
.....
กระทรวงเกษตรและสหกรณ์ ได้ติดตามสถานการณ์การผลิตสินค้าเกษตร โดยเฉพาะปัญหา “มังคุดภาคใต้” ที่ประสบปัญหาราคาตกต่ํา
.
การแก้ปัญหา จะแบ่งเป็น 3 ระยะ ประกอบด้วย ระยะเร่งด่วน ระยะกลาง และระยะยาว สําหรับระยะเร่งด่วนนั้น:
• ให้องค์การตลาดเพื่อเกษตรกร (อ.ต.ก.) และกรมส่งเสริมสหกรณ์ นํามังคุดของเกษตรกรมาจําหน่าย โดยให้ผู้ซื้อและผู้ขายตกลงราคากันอย่างเป็นธรรม และได้มอบหมายกรมการค้าภายในเร่งกระจายสินค้าไปทั่วประเทศ
• ให้ผู้ว่าราชการจังหวัดและหน่วยงานที่เกี่ยวข้องในพื้นที่ ตั้งคณะกรรมการเพื่อขับเคลื่อนการบริหารจัดการสินค้าเกษตรอย่างยั่งยืน
.
ในส่วนของมาตรการระยะกลางและระยะยาว จะมีการหารือร่วมกับคณะรัฐมนตรีต่อไป
.
สําหรับสถานการณ์มังคุดในพื้นที่ จ.นครศรีธรรมราช มีพื้นที่ปลูกมังคุด จํานวน 96,479 ไร่ พื้นที่เก็บเกี่ยว จํานวน 92,387 ไร่ ผลผลิตรวมทั้งสิ้น 43,533 ตัน แบ่งเป็น:
• ผลผลิตนอกฤดู จํานวน 2,972 ตัน
• ผลผลิตในฤดูกาล จํานวน 40,561 ตัน
.
ทั้งนี้ ผลผลิตที่ออกสู่ตลาด ช่วงเดือน มิ.ย. – ก.ย. (มากที่สุดในช่วงเดือน ส.ค.) จํานวน 11,954 ตัน ปัจจุบันเก็บเกี่ยวไปแล้วบางส่วน
.
โดยมีผลผลิต “มังคุดคงเหลือ” ในพื้นที่ จ.นครศรีธรรมราช ประมาณ 10,000 ตัน และส่วนใหญ่เป็น “มังคุดภูเขา” ในพื้นที่ อ.นบพิตํา อ.ร่อนพิบูลย์ อ.ทุ่งสง อ.จุฬาภรณ์ และ อ.ลานสกา
.
ช่วงที่ผ่านมา สํานักงานพาณิชย์จังหวัด ได้รวบรวมมังคุดจาก จ.หวัดนครศรีธรรมราช ไปเปิดจุดจําหน่ายในกรุงเทพฯ ผ่านรถโมบาย จํานวนทั้งหมด 100 จุด และต่างจังหวัดอีก 120 จุด รวม 220 จุด ปริมาณ 1,100 ตัน
.
นอกจากนี้ ยังได้เพิ่มทางเลือกให้เกษตรกรในการจําหน่ายมังคุดผ่านช่องทางออนไลน์ โดยได้มอบกล่องใส่ผลไม้ให้กับเกษตรกร และปีนี้ได้จัดส่งให้ จ.นครศรีธรรมราชจํานวน 35,000 กล่องแล้ว
.
อ่านเพิ่มเติม คลิกhttps://www.thaigov.go.th/news/contents/details/71926
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“พัชรวาท” เข้า ทส. วันแรก สักการะสิ่งศักดิ์สิทธิ์ประจำกระทรวงฯ พร้อมทักทายผู้บริหารหน่วยงานในสังกัด
วันจันทร์ที่ 11 กันยายน 2566
“พัชรวาท” เข้า ทส. วันแรก สักการะสิ่งศักดิ์สิทธิ์ประจํากระทรวงฯ พร้อมทักทายผู้บริหารหน่วยงานในสังกัด
“พัชรวาท” เข้า ทส. วันแรก สักการะสิ่งศักดิ์สิทธิ์ประจํากระทรวงฯ พร้อมทักทายผู้บริหารหน่วยงานในสังกัด
“พัชรวาท” เข้า ทส. วันแรก สักการะสิ่งศักดิ์สิทธิ์ประจํากระทรวงฯ พร้อมทักทายผู้บริหารหน่วยงานในสังกัด
วันที่ 7 กันยายน 2566 เวลา 09.50 น. พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เดินทางเข้ากระทรวงทรัพยากรธรรมชาติและสิ่งแวดล้อมเป็นวันแรก โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) นําคณะผู้บริหารระดับสูงของกระทรวงฯ พร้อมผู้บริหารหน่วยงานในสังกัดกระทรวงฯ ให้การต้อนรับ และนําสักการะพระพุทธสยัมภู พระพุทธรูปประจํากระทรวงฯ และไหว้ศาลพระภูมิเจ้าที่ เพื่อความเป็นสิริมงคลในการเข้ากระทรวงฯ วันแรก ก่อนขึ้นไปยังห้องประชุม ชั้น 20 เพื่อพบปะทักทายกับผู้บริหารหน่วยงานในสังกัดกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-“วราวุธ” เข้า ทส. วันสุดท้าย ขอบคุณผู้บริหารและเจ้าหน้าที่ พร้อมทิ้งท้าย “ไม่มีอะไรทำไม่ได้ ถ้าเราร่วมกัน”
วันจันทร์ที่ 11 กันยายน 2566
“วราวุธ” เข้า ทส. วันสุดท้าย ขอบคุณผู้บริหารและเจ้าหน้าที่ พร้อมทิ้งท้าย “ไม่มีอะไรทําไม่ได้ ถ้าเราร่วมกัน”
“วราวุธ” เข้า ทส. วันสุดท้าย ขอบคุณผู้บริหารและเจ้าหน้าที่ พร้อมทิ้งท้าย “ไม่มีอะไรทําไม่ได้ ถ้าเราร่วมกัน”
“วราวุธ” เข้า ทส. วันสุดท้าย ขอบคุณผู้บริหารและเจ้าหน้าที่ พร้อมทิ้งท้าย “ไม่มีอะไรทําไม่ได้ ถ้าเราร่วมกัน”
วันที่ 4 กันยายน 2566 เวลา 09.00 น. นายวราวุธ ศิลปอาชา พร้อมด้วย นายอนุชา สะสมทรัพย์ นายยุทธพล อังกินันทน์ นายธเนศพล ธนบุณยวัฒน์ และนายอุดม โปร่งฟ้า เดินทางเข้ากระทรวงทรัพยากรธรรมชาติและสิ่งแวดล้อมเป็นวันสุดท้าย ขอบคุณคณะผู้บริหารระดับสูง ผู้บริหารหน่วยงานในสังกัด ทส. และเจ้าหน้าที่ที่มารอต้อนรับ ณ บริเวณ ชั้น 1 กระทรวงทรัพยากรธรรมชาติและสิ่งแวดล้อม โดยได้กล่าวขอบคุณเจ้าหน้าที่ทุกคนที่ทํางานร่วมกันมา ตลอดระยะเวลา 1,513 วัน หรือ 4 ปี 1 เดือน 21 วัน ที่ดํารงตําแหน่งรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมทิ้งท้ายให้กําลังใจเจ้าหน้าที่ในการมุ่งมั่นดูแลรักษาทรัพยากรธรรมชาติและสิ่งแวดล้อมของประเทศเพื่อรุ่นลูกหลานต่อไป ซึ่งที่ผ่านมาได้พิสูจน์แล้วว่า “ไม่มีอะไรที่ทําไม่ได้ ถ้าเราร่วมมือกัน” จากนั้น ได้สักการะพระพุทธสยัมภู พระพุทธรูปประจํากระทรวงทรัพยากรธรรมชาติและสิ่งแวดล้อม และบูชาพระภูมิเจ้าที่ เพื่อเป็นการกราบลาสิ่งศักดิ์สิทธิ์ประจํากระทรวงฯ ก่อนเดินทางกลับ